pythainlp/thai-wiki-dataset-v4 huggingface dataset:
เกอโรปกเลโกร์

เกอโรปกเลโกร์  เป็นอาหารว่างของชาวมลายูในรัฐตรังกานู ประเทศมาเลเซีย ทำจากปลาบดหรือผักบด ผสมกับสาคูแล้วทอด มีรูปแบบหลักสามแบบคือ "เลโกร์" ยาวและเนียว "โลซง" นำไปนึ่ง และ "เกอปิง" บางและกรอบ กินกับน้ำจิ้ม
ภาพยนตร์ภัยพิบัติ

ภาพยนตร์ภัยพิบัติ หรือ ภาพยนตร์หายนะ  เป็นประเภทของภาพยนตร์ประเภทหนึ่ง มีเนื้อหาเกี่ยวภัยพิบัติหรืออุบัติการณ์ต่าง ๆ เช่น แผ่นดินไหว, อุบัติเหตุ, น้ำท่วม, ภูเขาไฟระเบิด, พายุ, ไฟไหม้ หรือแม้แต่การจู่โจมของสิ่งที่มีอยู่ในจินตนาการเช่น สัตว์ประหลาด หรือมนุษย์ต่างดาว
ภาพยนตร์ในแนวภัยพิบัตินี้ มียุคที่ได้ชื่อว่าเป็นยุคทองในคริสต์ทศวรรษ 1970 เมื่อมีภาพยนตร์หลายเรื่องจากฮอลลีวูดได้ออกฉายและได้รับความนิยม ประสบความสำเร็จ เช่น "Airport" (1970) ที่มีชื่อเข้าชิงรางวัลออสการ์ถึง 10 รางวัล จึงเป็นที่มาของอีกหลายเรื่อง เช่น "The Poseidon Adventure" (1972), "Earthquake" (1974) หรือ "The Towering Inferno" (1974) หรือแม้กระทั่งฉากการทำลายดาวทั้งดวงก็เกิดมาจากความหวาดกลัวอาวุธนิวเคลียร์ในยุคสงครามเย็นใน "สตาร์ วอร์ส" (1977)
ภาพยนตร์ภัยพิบัติกลับมาได้รับความนิยมอีกครั้งในช่วงคริสต์ทศวรรษ 1990 เมื่อมีภาพยนตร์อีกหลายเรื่องในช่วงนี้ที่ได้รับความนิยมและประสบความสำเร็จ เช่น "Twister" (1996), "ไอดี 4 สงครามวันดับโลก" (1996), "ไททานิค" (1997), "Hard Rain" (1998), "ก็อตซิลล่า อสูรพันธุ์นิวเคลียร์ล้างโลก" (1998) และรวมถึงบางเรื่องที่มีเนื้อหาคล้ายคลึงกันและยังเข้าฉายในเวลาเดียวกัน เป็นเสมือนคู่แข่งกัน เช่น "Dante's Peak" (1997) กับ "Volcano" (1997) ที่มีเนื้อหาเกี่ยวกับภูเขาไฟระเบิด, "อาร์มาเก็ดดอน วันโลกาวินาศ" (1998) กับ "Deep Impact" (1998) ที่มีเนื้อหาเกี่ยวกับอุกาบาตหรือดาวหางพุ่งเข้าชนโลก เป็นต้น
นักวิชาการภาพยนตร์ เห็นว่าภาพยนตร์ในแนวนี้ชี้ให้เห็นถึงเลวร้ายที่มนุษย์ทั้งโลกต้องได้รับร่วมกันและทิ้งความแตกต่างมารวมตัวกันปกป้องโลก
ภาพยนตร์ในแนวเดียวกันนี้ของไทย เช่น "แผ่นดินวิปโยค" (1978), "อุกาฟ้าเหลือง" (1980), "ตะลุมพุก" (2002), "2022 สึนามิ วันโลกสังหาร" (2009) และของชาติอื่นในเอเชีย เช่น "Sinking of Japan" (2006) ของญี่ปุ่น หรือ "Haeundae" (2009) ของเกาหลี เป็นต้น
นกเป็ดน้ำหางวงแหวน

นกเป็ดน้ำหางวงแหวน (ชื่อวิทยาศาสตร์: "Callonetta leucophrys") เป็นสัตว์ปีกจำพวกเป็ดชนิดหนึ่ง จัดอยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล "Callonetta" 
มีลักษณะทั่วไปคล้ายกับเป็ด แต่มีขนาดลำตัวเล็กกว่ามาก มีลักษณะเด่น คือ ลำตัวค่อนข้างป้อมสั้น มีจะงอยปากสีเทาดำ เท้าสีเทาดำเป็นพังผืดเพื่อช่วยในการว่ายน้ำ ขนตามตัวจะมีสีน้ำตาลแกมน้ำตาลแดงส่วนปลายหางจะมีสีน้ำตาลแดงและล้อมรอบด้วยสีเทาดำอย่างเห็นได้ชัด ส่วนขนที่ปลายปีกจะออกสีน้ำตาลปนสีเทาดำชัดเจน มีปีกที่ค่อนข้างยาวและมีความสามารถพิเศษที่สามารถกระพือปีกได้เร็วกว่านกอื่นทั่วไป จึงบินได้สูงและเร็ว และสามารถบินต่อเนื่องได้เป็นเวลานานหลายชั่วโมงโดยไม่หยุดพัก 
มีการกระจายพันธุ์อยู่ในทวีปอเมริกาใต้ โดยอาศัยรวมกันเป็นฝูงอยู่ในพื้นที่ชุ่มน้ำต่าง ๆ มีพฤติกรรมอยู่รวมกันเป็นฝูงตั้งแต่ 2 ตัว จนถึงหลายร้อยตัว เมื่อตกใจหรือบินจะบินตามติดกันเป็นฝูง ๆ ออกหากินในเวลากลางวันในละแวกใกล้เคียงที่อยู่อาศัยและกลับมานอนที่เดิมในตอนพลบค่ำ
นกเป็ดน้ำหางวงแหวน ได้ชื่อว่าเป็นนกที่จับคู่ครองเพียงคู่เดียวตลอดชีวิต จึงมักใช้เป็นสัญลักษณ์ของความรักอยู่เสมอ ๆ
โดยนกเป็ดน้ำหางวงแหวน ไม่ใช่นกประจำถิ่นของประเทศไทย แต่อาจพบได้ในบางฤดูกาลด้วยว่าเป็นนกอพยพ แต่ก็พบได้ในปริมาณที่น้อยมาก ตามพื้นที่ชุ่มน้ำขนาดใหญ่ต่าง ๆ เช่น บึงบอระเพ็ด เป็นต้น ซึ่งมักมีผู้มายิงนำไปรับประทานอยู่บ่อย ๆ โดยที่ไม่ได้เป็นสัตว์ป่าคุ้มครองตามกฎหมายไทยแต่ประการใด
สกุลกะเรกะร่อน

สกุลกะเรกะร่อน หรือ Cymbidium  เป็นสกุลของกล้วยไม้ไม่ผลัดใบ มี 52 สปีชีส์ ชื่อสกุลนี้มาจากคำภาษาละติน หมายถึง "ถ้วย", "ชาม" หรือ "เรือ"#เปลี่ยนทาง พร้อมคำปัจจัยแสดงขนาดเล็ก #เปลี่ยนทาง  ดังนั้นจึงแปลตรงตัวว่า "เรือเล็ก" ซึ่งดูเหมือนจะหมายถึงรูปร่างของกลีบปาก (labellum) ในบางสปีชีส์
แหล่งการกระจายพันธ์ุ.
มีการกระจายพันธ์ุในทวีปเอเชียเขตร้อน และกึ่งเขตร้อน (เช่น ภาคเหนือของประเทศอินเดีย, สาธารณรัฐประชาชนจีน, ประเทศญี่ปุ่น, ประเทศมาเลเซีย, ประเทศฟิลิปปินส์ และเกาะบอร์เนียว) และทางตอนเหนือของประเทศออสเตรเลีย เป็นสายพันธุ์ดอกไม้ที่มีขนาดใหญ่ และมีการปลูกเลี้ยงลูกผสมในพื้นที่ที่มีระดับความสูง เพื่อให้ดอกที่มีขนาดใหญ่ขึ้น
น่ารัก (ละครโทรทัศน์ พ.ศ. 2549)

น่ารัก เป็นละครโทรทัศน์ ในปี พ.ศ. 2549 แนว โรแมนติก-คอมเมดี ผลิตโดย ควิซ แอนด์ เควส บทประพันธ์โดย วรดา วรดล บทโทรทัศน์โดย พิมบงกช / ตุณย์ กำกับการแสดงโดย ผกามาศ ลิ่มปิยะชาติ / อดุลย์ บุญบุตร ออกอากาศทางสถานีวิทยุโทรทัศน์ไทยทีวีสีช่อง 3 ในช่วงครอบครัวตัวละครทุกวันจันทร์-ศุกร์ เวลา 18.30 น. นำแสดงโดย การิน ศตายุ, ณฐพร เตมีรักษ์, โชคชัย บุญวรเมธี, วิภาวี ศิริมะณีวัฒนา, ชาลิดา วิจิตรวงศ์ทอง, วิรากานต์ เสณีตันติกุล
รายละเอียด.
<br>บทประพันธ์ : วรดา วรดล
<br>บทโทรทัศน์ : พิมบงกช, ตุณย์
<br>กำกับการแสดง : ผกามาศ ลิ่มปิยะชาติ / อดุลย์ บุญบุตร
<br>ออกอากาศ : ทุกวันจันทร์-ศุกร์ เวลา 18.30 น. ทางไทยทีวีสีช่อง 3
กองทัพเยเมน

กองทัพเยเมน ประกอบด้วยกองทัพบก (รวมถึง หน่วยพิทักษ์สาธารณรัฐ) กองทัพเรือ (รวมถึง นาวิกโยธิน) และกองทัพอากาศ (รวมถึง กองกำลังป้องกันภัยทางอากาศ) กำลังพลประจำการทั้งสิ้น 401,000 นาย 
เชิงอรรถ.
<templatestyles src="Reflist/styles.css" />
วงศ์ย่อยนกเป็ดน้ำ

วงศ์ย่อยนกเป็ดน้ำ  เป็นวงศ์ย่อยของสัตว์ปีกจำพวกเป็ด หรือนกเป็ดน้ำวงศ์หนึ่ง จัดอยู่ในวงศ์ใหญ่ Anatidae ใช้ชื่อวิทยาศาสตร์ว่า Anatinae หรือจัดอยู่ในเผ่า Anatini
เป็ดที่อยู่ในวงศ์ย่อยนี้มีลักษณะคล้ายกับสมาชิกที่อยู่ในวงศ์ใหญ่ คือ มีจะงอยปากแบนและตรงปลายปากงุ้ม ตีนมีพังผืด นิ้วเรียว นิ้วหลังค่อนข้างเล็กและเป็นนิ้วต่างระดับ บินได้เก่ง ส่วนใหญ่เป็นนกอพยพย้ายถิ่น นอกจากนี้แล้วยังสามารถที่จะว่ายน้ำหรือดำน้ำได้อีกด้วยตีนที่เป็นพังผืด
การจำแนก.
ที่สูญพันธุ์ไปแล้ว
ในประเทศไทยพบนกที่อยู่ในวงศ์ย่อยนี้ 5 สกุล 17 ชนิด
การยึดครองญี่ปุ่น

การยึดครองญี่ปุ่นโดยฝ่ายสัมพันธมิตรหลังสงครามโลกครั้งที่สองยุติ อันมีสหรัฐอเมริกาเป็นผู้นำ และเครือจักรภพอังกฤษเป็นผู้สนับสนุน ซึ่งเป็นการยึดครองแผ่นดินญี่ปุ่นโดยชาวต่างชาติเป็นครั้งแรกในประวัติศาสตร์ญี่ปุ่นกว่า 2,000 ปี การยึดครองดังกล่าวเปลี่ยนแปลงประเทศญี่ปุ่นจากระบอบสมบูรณาญาสิทธิราชย์เข้าสู่ระบอบประชาธิปไตยซึ่งทำให้หวนคิดถึงการเมือง "นิวดีล" (New Deal) ของอเมริกาในคริสต์ทศวรรษ 1930 การยึดครองดังกล่าวมีชื่อรหัสว่า ปฏิบัติการบัญชีดำ (Operation Blacklist) สิ้นสุดลงด้วยสนธิสัญญาซานฟรานซิสโก ที่ลงนามเมื่อวันที่ 8 กันยายน ค.ศ. 1951 และมีผลใช้บังคับตั้งแต่วันที่ 28 เมษายน ค.ศ. 1952 อันเป็นการฟื้นฟูเอกราชของญี่ปุ่น โดยยกเว้นหมู่เกาะรีวกีวก่อน ค.ศ. 1972
การยอมแพ้ของญี่ปุ่น.
ญี่ปุ่นยอมจำนนต่อฝ่ายสัมพันธมิตรเมื่อวันที่ 14 สิงหาคม ค.ศ. 1945 เมื่อรัฐบาลญี่ปุ่นชี้แจงสัมพันธมิตรถึงการยอมรับปฏิญญาพ็อทซ์ดัม ซึ่งเป็นวันที่สมเด็จพระจักรพรรดิฮิโรฮิโตะทรงประกาศความพ่ายแพ้อย่างไม่มีเงื่อนไขทางวิทยุ การประกาศนั้นเป็นครั้งแรกของสมเด็จพระจักรพรรดิที่ประกาศทางวิทยุและครั้งแรกของประชาชนที่ได้ยินเสียงของพระจักรพรรดิ
วันดังกล่าวเป็นที่รู้จักในชื่อวันชัยเหนือญี่ปุ่น (V-J - Victory over Japan) ซึ่งเป็นจุดเปลี่ยนสู่การสิ้นสุดสงครามโลกครั้งที่สองและการเริ่มต้นของเส้นทางที่ยาวนานในการฟื้นฟูประเทศญี่ปุ่น ในวันชัยเหนือญี่ปุ่นนั้น แฮร์รี ทรูแมน ประธานาธิบดีสหรัฐอเมริกานัดหมายจอมพลดักลาส แมคอาเธอร์ ในฐานะผู้บัญชาการสูงสุดของฝ่ายสัมพันธมิตร (Supreme Commander for the Allied Powers (SCAP)) สำหรับแผนดำเนินการยึดครองญี่ปุ่น 
เนื่องจากในระหว่างสงครามนั้น บรรดาชาติมหาอำนาจต่างๆของฝ่ายสัมพันธมิตรวางแผนที่จะแบ่งประเทศญี่ปุ่นเพื่อปกครองเอง ซึ่งหลังจากฝ่ายสัมพันธมิตรรบชนะเยอรมนีแล้วได้ยึดครองเป็นที่เรียบร้อย ด้านผู้บัญชาการสูงสุดของฝ่ายสัมพันธมิตรจึงเป็นผู้ควบคุมโดยตรงบนเกาะหลักของญี่ปุ่น (ฮนชู ฮกไกโด ชิโกกุ และคีวชู) และเกาะโดยรอบ โดยการเป็นเจ้าของดินแดนต่าง ๆ ถูกแบ่งให้กับชาติมหาอำนาจของฝ่ายสัมพันธมิตร ดังนี้
สำหรับการเข้ายึดครองดินแดนต่าง ๆ ของญี่ปุ่นนั้น ไม่มีสาเหตุชัดเจนว่าเหตุใดแผนจึงถูกเปลี่ยนแปลง ซึ่งก็มีทฤษฎีทั่วไปรวมถึงอำนาจที่เพิ่มขึ้นของสหรัฐอเมริกาในการพัฒนาอาวุธนิวเคลียร์ อีกทั้งแฮรี่ ทรูแมนไม่เชื่อมั่นในสหภาพโซเวียตมากนัก เมื่อเปรียบเทียบกับแฟรงกลิน โรสเวลต์ อีกทั้งสหภาพโซเวียตเคยมีความตั้งใจในการยึดครองเกาะฮกไกโด ซึ่งอาจนำมาใช้เป็นฐานของลัทธิคอมมิวนิสต์ในประเทศญี่ปุ่น อย่างไรก็ตาม มีความแตกต่างระหว่างการยึดครองเยอรมันตะวันออกและเกาหลีเหนือของโซเวียต ซึ่งทางประธานาธิบดีแฮรี่ ทรูแมน ไม่ยอมให้แผนการของฝ่ายคอมมิวนิสต์สำเร็จ
วงศ์ย่อยเป็ดแดง

วงศ์ย่อยเป็ดแดง  เป็นวงศ์ย่อยของนกจำพวกนกเป็ดน้ำวงศ์หนึ่ง ใช้ชื่อวงศ์ว่า Dendrocygninae (หรือ Dendrocygnidae) จัดอยู่ในวงศ์ใหญ่ Anatidae
ลักษณะของเป็ดในวงศนี้คือ ปากยาวกวาหัว ไมมีรอยขีดดานบนของปาก รูจมูกอยูเกือบโคนปาก ปลายปกมน ขนปลายปกเสนนอกสุดสั้นกวาเสนที่ 4 เมื่อนับจากดานนอก หางมน ขายาว เวลาบินขา เหยียดพนปลายหาง แขงเปนเกล็ดแบบเกล็ดรางแห นิ้วหลังไมมีพังผืดและมักยาวประมาณ 1 ใน 3 ของแขง 
 มีลำคอยาวกว่าเป็ดในวงศ์อื่น ๆ และมักยืดคออยู่เสมอ ๆ จึงมีลักษณะโดยรวมเหมือนหงส์ แต่ย่อขนาดลงมา และเป็นเป็ดเพียงไม่กี่จำพวกที่ทำรังบนต้นไม้ โดยที่คำว่า "Dendro" หมายถึง "ต้นไม้" และ "cygnus" หมายถึง "หงส์"
การจำแนก.
แบ่งออกได้เป็นเพียงสกุลเดียว 8 ชนิด ในประเทศไทยพบเพียงชนิดเดียว 
อนึ่ง วงศ์ย่อยนี้บางข้อมูลจะจัดให้มีสกุล "Thalassornis" หรือเป็ดหลังขาวรวมอยู่ด้วย แต่ปัจจุบันได้ถูกจำแนกแยกออกต่างหาก
อันดับห่าน

อันดับห่าน หรือ อันดับเป็ด  เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Anseriformes
นกในอันดับห่านมีขนาดเล็กจนถึงขนาดใหญ่มาก มีขนาดลำตัวยาวตั่งแต่ 29 – 152 เซนติเมตร ได้แก่ ห่านและนกเป็ดน้ำต่าง ๆ ปากของนกในอันดับนี้แตกต่างจากปากของนกในอันดับอื่นอย่างชัดเจนคือ ปากแบนและกว้าง ปลายปากมีลักษณะคล้ายเล็บและเป็นขอเล็กน้อย รูจมูกทะลุถึงกัน นิ้วมี 4 นิ้ว เหยียดไปข้างหลัง 1 นิ้ว และเหยียดไปข้างหน้า 3 นิ้ว นิ้วหน้ามีพังผืด นิ้วแบบตีนพัด นิ้วหลังเป็นนิ้วต่างระดับ ขนปลายปีกมี 10 เส้น ขนกลางปีกเป็นแบบไม่มีขนกลางปีกเส้นที่ 5 ขนแต่ละเส้นมีแกนขนรองเล็กหรือไม่มี ด้านข้างของคอมีขน ตัวเต็มวัยมีขนอุยปกคลุมลำตัว มีต่อมน้ำมันลักษณะเป็นพุ่มขน ทำให้เมื่อลงน้ำแล้วขนจะไม่อุ้มน้ำ ไม่ทำให้ตัวหนัก
นกในอันดับห่านเป็นนกน้ำหรือกึ่งน้ำกึ่งบก สามารถว่ายน้ำรวมถึงดำน้ำได้ดี อาหารได้แก่ สัตวตัวเล็กต่าง ๆ และพืช ปกติทำรังโดยใช้ขนวางตามพื้นดิน บางชนิดทำรังตามโพรงต้นไม้ วางไข่ครอกละ 3 – 15 ฟอง เปลือกไข่สีขาวหรือสีเนื้อหรือสีออกเขียวเป็นมัน ลูกนกแรกเกิดมีสภาพเป็นลูกอ่อนเดินได้ มีกระจายพันธุ์ทั่วทั้งโลกประมาณ 140 – 150 ชนิด
การจำแนก.
แบ่งออกได้เป็น 3 วงศ์ (บางข้อมูลจัดให้มี 4)
ที่สูญพันธุ์ไปแล้ว
ในประเทศไทยพบทั้งหมด 25 ชนิด เพียงวงศ์เดียว (หรือ 2 วงศ์)
อันดับไก่

อันดับไก่ เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Galliformes 
สัตว์ปีกหรือนกในนี้มีขนาดลำตัวตั้งแต่เล็กมากจนถึงใหญ่มาก ตั้งแต่ 12 – 223 เซนติเมตร จะงอยปากสั้น ปลายปากทู่ จะงอยปากบนโค้งเล็กน้อย รูจมูกไม่ทะลุถึงกัน ขาใหญ่ แข้งปกคลุมด้วยเกล็ดแบบเกล็ดซ่อน นิ้วหลังอยู่ในระดับเดียวกับนิ้วหน้า เล็บทู่ ปากสั้น ปลายปากมนและเว้าเข้าข้างใน ขนปลายปากแข็งและโค้ง มี 10 เส้น และมีขนกลางปากเส้นที่ 5 ขนหางมี 8 – 32 เส้น ขนแต่ละเส้นมีแกนขนรอง ตัวเต็มวัยลำตัวมีขนอุยปกคลุมห่าง ๆ ต่อมน้ำมันเป็นพุ่มขน แต่บางชนิดก็ไม่เป็นพุ่มขน 
มีพฤติกรรมเป็นนกที่คุ้ยเขี่ยหาอาหารตามพื้นดิน อาศัยตามต้นไม้ อาหารได้แก่ เมล็ดธัญพืช ผลไม้ เมล็ดพืช แมลง และสัตว์ขนาดเล็ก ทำรังตามพื้นดินหรือกิ่งไม้ วางไข่คราวละ 1 – 20 ฟอง ไข่มีสีเนื้อหรือสีขาว อาจมีลายจุด ลูกอ่อนในระยะแรกเกิดมีขนอุยปกคลุมเต็มลำตัว สามารถเดินตามพ่อแม่ไปหาอาหารได้ทันทีหลังจากขนแห้ง 
การจำแนก.
จำแนกออกได้เป็น 3 วงศ์ใหญ่ (แยกย่อยได้เป็นวงศ์ได้ทั้งหมด 5 วงศ์) ในประเทศไทยพบเพียงวงศ์เดียวเท่านั้น และพบทั้งหมด 26 ชนิด
ปืนแม่เหล็กไฟฟ้าแบบขดลวดเหนี่ยวนำ

ปืนแม่เหล็กไฟฟ้าแบบขดลวดเหนี่ยวนำ (coilgun) (หรือ ปืนเกาส์ มีความเกี่ยวข้องกับ คาร์ล ฟรีดริช เกาส์ ผู้ที่ได้คิดค้นกำหนดรายละเอียดทางคณิตศาสตร์ของผลลัพธ์เกี่ยวกับแม่เหล็กที่ใช้โดยเครื่องเร่งแม่เหล็ก) เป็นชนิดของเครื่องเร่งวัตถุที่ใช้เป็นลูกปืน (projectile) ที่ประกอบไปด้วยหนึ่งขดลวดตัวนำไฟฟ้าหรือมากกว่านั้นเพื่อใช้เป็นแหล่งกำเนิดพลังงานแม่เหล็กไฟฟ้าในการกำหนดค่าของมอเตอร์เชิงเส้นเพื่อที่จะช่วยในการเร่งความเร็วกระสุนปืนที่ทำจากสารเฟอร์โรแม็กเนติค (ferromagnetic) หรือเรียกว่าการเหนี่ยวนำทางแม่เหล็กไฟฟ้า ให้เคลื่อนที่ออกไปจากปากกระบอกปืนด้วยความเร็วสูง ในเกือบทุกการกำหนดค่าของปืนแม่เหล็กไฟฟ้าแบบขดลวดเหนี่ยวนำนี้, ขดลวดและกระบอกปืนจะถูกจัดเรียงบนแกนร่วมอันเดียวกัน
ปืนแม่เหล็กไฟฟ้าแบบขดลวดเหนี่ยวนำ หรือ คอยล์กัน (Coilguns) โดยทั่วไปประกอบด้วยหนึ่งหรือมากกว่าหนึ่งขดลวดที่ถูกพันจัดเรียงไปตามแนวความยาวผิวนอกของตัวถังที่เป็นตัวกระบอกปืนดังนั้นเส้นทางของลูกกระสุนจึงถูกเร่งความเร็วให้อยู่ไปตามแกนกลางของขดลวด ขดลวดจะถูกเปิดและปิดสวิตช์ให้กระแสไฟฟ้าไหลผ่านไปและหยุดไหลผ่านในลำดับเวลาอย่างแม่นยำ, ทำให้ลูกกระสุนจะถูกเร่งตัวได้อย่างรวดเร็วไปตามช่องในกระบอกปืนด้วยอำนาจจากแรงแม่เหล็ก คอยล์กัน แตกต่างจาก ปืนแม่เหล็กไฟฟ้าแบบรางคู่ขนาน หรือ เรวกัน (Railguns) ตรงที่ทิศทางของการเร่งความเร็วในเรวกัน อยู่ที่มุมขวากับแกนกลางของลูปกระแส หรือ วงปิดของการไหลเวียนของกระแส ที่เกิดจากการนำกระแสของตัวราง
ประวัติ.
ปืนแม่เหล็กไฟฟ้าแบบขดลวดเหนี่ยวนำ ที่สามารถใช้งานได้เป็นครั้งแรกได้รับการพัฒนาและจดสิทธิบัตรโดยนักวิทยาศาสตร์ชาวนอร์เวย์ชื่อ คริสเชน เบิร์คแลนด์ (Kristian Birkeland) ในปี ค.ศ. 1904
ในปี ค.ศ. 1933, นักประดิษฐ์ชาวอเมริกันในรัฐเท็กซัสชื่อ เวอร์เจิล ริกสบี (Virgil Rigsby) ได้พัฒนาปืนแม่เหล็กไฟฟ้าแบบขดลวดเหนี่ยวนำแบบตั้งอยู่ประจำที่ขึ้นซึ่งมันถูกออกแบบมาให้ใช้ได้เหมือนกับปืนกล มันถูกขับเคลื่อนโดยมอเตอร์ไฟฟ้าขนาดใหญ่และเครื่องกำเนิดไฟฟ้า มันได้ปรากฏเผยแพร่ในสื่อสิ่งพิมพ์ทางวิทยาศาสตร์ร่วมสมัยหลายฉบับ แต่ก็ไม่เคยดึงดูดความสนใจใด ๆ จากกองทัพเลย 
โครงสร้าง.
ปืนคอยล์หรือปืนขดลวดมีสองประเภทหลักๆ คือ แบบสเตจ (ตอน) เดียวและแบบหลายสเตจ ปืนคอยล์สเตจเดียวใช้ขดลวดแม่เหล็กไฟฟ้าหนึ่งอันในการขับเคลื่อนกระสุนปืน ปืนคอยล์แบบหลายสเตจใช้ขดลวดแม่เหล็กไฟฟ้าหลายๆ อันเรียงติดต่อกันไปเพื่อเพิ่มความเร็วของกระสุนปืนขึ้นไปเรื่อยๆ
เคาหยก

เคาหยก  เป็นอาหารกวางตุ้งชนิดหนึ่ง แปลตรงตัวว่าเนื้อคว่ำ และตรงกับภาษาจีนกลางว่า "โค่วโร่ว" เป็นอาหารที่มีชื่อเสียงของมณฑลหูหนานและมณฑลกวางตุ้ง เคาหยกในไทยที่มีชื่อเสียงอยู่ที่อำเภอเบตง จังหวัดยะลา และจังหวัดตรัง
เคาหยกแบบจีนมีสองแบบ แบบแรกใช้หมูสามชั้นหั่นสี่เหลี่ยมผสมกับผักกาดดองเค็มแห้งที่เรียกหั่มช้อยกอน หรือ เหมย์กันไช่ (梅干菜) หรือไช่กัว อีกแบบหนึ่งใส่เผือกที่หั่นชิ้นเท่าหมู แบบที่ใส่ผักกาดดองจะนำผักกาดดองไปผัดกับน้ำปรุงรสก่อน ส่วนแบบที่ใส่เผือกจะนำเผือกชนิดที่เนื้อซุยที่จี่พอสุก ราดด้วยน้ำปรุงรสที่ทำจากเต้าหู้ยี้ น้ำมันหอย น้ำมันงา ผงพะโล้ แทน จากนั้นจะนำหมูกับเครื่องปรุงใส่ชาม ตุ๋นให้หมูเปื่อยนุ่ม เมื่อสุกแล้ว จะนำจานมาปิดปากชามแล้วพลิกกลับด้านให้เนื้อหมูลงไปอยู่ในจาน จึงเป็นที่มาของชื่ออาหารจานนี้
เกา สิงเจี้ยน

เกา สิงเจี้ยน (อักษรโรมัน: Gao Xingjian; 4 มกราคม ค.ศ. 1940 –) เป็นนักประพันธ์, นักเขียนบทละคร และนักวิจารณ์ผู้อพยพชาวจีน ผู้ได้รับรางวัลโนเบลสาขาวรรณกรรมใน ค.ศ. 2000 “สำหรับผลงานที่สมบูรณ์ในระดับสากล, ข้อมูลเชิงลึกที่ดุเดือด และความฉลาดทางด้านภาษา” นอกจากนี้ เขายังเป็นนักแปล (โดยเฉพาะอย่างยิ่งผลงานของซามูเอล เบ็คเค็ทท์ และอูเจน อีออเนสคู), นักเขียนบท, ผู้กำกับเวที และจิตรกรที่มีชื่อเสียง ใน ค.ศ. 1998 เกาได้รับสัญชาติฝรั่งเศส
ละครของเกาได้รับการพิจารณาว่าเป็นละครแอบเสิร์ดที่มีความลึกซึ้งในปกติวิสัยและอยู่ระดับแถวหน้าในประเทศจีน ผลงานที่ออกมาเป็นร้อยแก้วของเขามีแนวโน้มที่จะมีชื่อเสียงโด่งดังน้อยกว่าในประเทศจีน แต่ได้รับการยกย่องอย่างสูงในยุโรปและฝั่งตะวันตก
การตอบรับ.
ความเห็นจากนักเขียนชาวจีน.
ผลงานของเกานำไปสู่การอภิปรายที่รุนแรงในหมู่นักเขียนชาวจีน ทั้งในเชิงบวกและเชิงลบ
นักเขียนชาวจีนจำนวนมาก แสดงความเห็นถึง "ศิลปะลวดลายจีน" ของเกา หรืองานแปล ว่าได้เป็นการเปิดแนวทางใหม่สำหรับวรรณกรรมสมัยใหม่ของจีนที่วิทยาลัยสวีเดน และการชนะรางวัลโนเบลเนื่องในโอกาสครบรอบ 100 ปี เป็นการสร้างความสุขต่อวงการวรรณกรรมของจีน
บทความเกี่ยวกับเขาในนิตยสาร"มิวส์" ฉบับเดือนมิถุนายน ค.ศ. 2008 ซึ่งเป็นนิตยสารที่ยุติลงแล้วในฮ่องกง ลีโอ ลี (李歐梵) ได้สรรเสริญการใช้ภาษาจีนในผลงาน"โซลเมาน์เทน": 'ไม่ว่ามันจะเป็นการสร้างผลงานหรือไม่ แต่มันก็เป็นเรื่องแต่งที่อุดมไปด้วยวาทะพื้นเมืองและการวางเกณฑ์ที่สละสลวยชั้นเอก ตลอดจนภาษาถิ่น จึงจัดเป็น "นวนิยายที่เกิดขึ้นในสังคมมนุษย์ที่หลากหลาย" โดยมีเสียงและจังหวะที่สามารถอ่านออกเสียงได้ (ในฐานะที่เกาสามารถทำได้สำหรับการอ่านของประชาชน)'
ก่อนถึง ค.ศ. 2000 นักเขียนและนักวิชาการชาวจีนกว่าสิบรายได้คาดการณ์ไว้แล้วถึงการรับรางวัลโนเบลสาขาวรรณกรรมของเกา ซึ่งได้แก่ หู เย่าเหิง (胡耀恒) พานจุน (潘军) ตั้งแต่เมื่อช่วง ค.ศ. 1999
หม่อมเจ้าเฉลิมศรีจันทรทัต จันทรทัต

หม่อมเจ้าเฉลิมศรีจันทรทัต จันทรทัต (17 ตุลาคม พ.ศ. 2438 - 26 สิงหาคม พ.ศ. 2507) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต
พระประวัติ.
หม่อมเจ้าเฉลิมศรีจันทรทัต จันทรทัต เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต เมื่อวันที่ 17 ตุลาคม พ.ศ. 2438 มีโสทรเชษฐภคินี 3 องค์ ได้แก่
และมีอนุชาและขนิษฐาต่างพระมารดา 4 องค์ ได้แก่
เมื่อยังทรงพระเยาวน์นั้น พระบิดาทรงโปรดมากด้วยเป็นพระโอรสองค์แรก เมื่อเจริญชันษาทรงเข้าศึกษาที่โรงเรียนราชวิทยาลัย ซึ่งขณะนั้นตั้งอยู่ที่ถนนบำรุงเมือง เมื่อโรงเรียนราชวิทยาลัยย้ายไปตั้งที่จังหวัดนนทบุรี หม่อมเจ้าเฉลิมศรีจันทรทัตก็ทรงลาออกแล้วเข้าศึกษาต่อที่โรงเรียนเทพศิรินทร์ เมื่อพ.ศ. 2454 จนจบชั้นของโรงเรียน และเข้าศึกษาต่อที่โรงเรีนกฎหมายของกระทรวงยุติธรรม ขณะเดียวกันก็ทรงรับราชการในกระทรวงเกษตราธิการ ต่อมาย้ายไปรับราชการที่แผนกปรึกษากระทรวงพานิชย์และคมนาคม จนถึงสมัยเศรษฐกิจตกต่ำ รัฐบาลต้องปรับปรุงตัดข้าราชการออกเพื่อให้งบประมาณเข้าสู่ดุลยภาพ หม่อมเจ้าเฉลิมศรีจันทรทัตก็ต้องออกจากราชการในคราวนั้น และประทับอยู่ที่วังมหาชัยตลอดมา ในระหว่างที่ไม่ได้ทรงทำราชการอยู่นี่เองก็ทรงใช้เวลาในการศึกษาตำราโหราศาสตร์ และทรงมีความรู้ความเชี่ยวชาญจนได้รับตำแหน่งนายกสมาคมโหรแห่งประเทศไทย ดำรงตำแหน่งระหว่าง พ.ศ. 2491 – 2492 นอกจากนี้หม่อมเจ้าเฉลิมศรีจันทรทัต ยังเคยดำรงตำแหน่งสมาชิกวุฒิสภา ในวุฒิสภาไทย ชุดที่ 2 ดำรงตำแหน่งระหว่างวันที่ 18 พฤศจิกายน พ.ศ. 2490 ถึง 29 พฤศจิกายน พ.ศ. 2494
หม่อมเจ้าเฉลิมศรีจันทรทัต จันทรทัต สิ้นชีพิตักษัยเมื่อวันที่ 26 สิงหาคม พ.ศ. 2507 สิริชันษา 68 ปี พระราชทานเพลิงศพ ณ วัดมกุฏกษัตริยารามราชวรวิหาร เมื่อวันที่ 18 มกราคม พ.ศ. 2508
อิสลามศึกษา

อิสลามศึกษา  เป็นสาขาวิชาหนึ่งในศาสนศึกษา ทำการศึกษาประวัติศาสตร์ แนวคิด และแนวปฏิบัติ ของศาสนาอิสลามและชาวมุสลิม ตามบริบทของสังคม เศรษฐกิจ และการเมืองที่แตกต่างกัน ในปัจจุบันมีการเปิดสอนทั้งในระดับการศึกษาขั้นพื้นฐานและอุดมศึกษา
อดัม โรส

เรย์มอนด์ จอห์น เลปแปน (Raymond John Leppan; 20 กรกฎาคม ค.ศ. 1979) นักมวยปล้ำอาชีพชาวแอฟริกาใต้ อดีตนักมวยปล้ำWWEในชื่อ อดัม โรส (Adam Rose) อดีตสังกัดNXTและFCWในชื่อ ลีโอ ครูเกอร์ (Leo Kruger)
การ์โลส โกลอน

การ์โลส เอดวิน โกลอน กอนซาเลส ผู้พ่อ  เกิดวันที่ 18 กรกฎาคม ค.ศ. 1948 เป็นนักมวยปล้ำอาชีพที่เกษียรอายุชาวปวยร์โตรีโก ที่รู้จักกันในชื่อ การ์ลิโตส โกลอน  หรือ การ์โลส โกลอน  เขาเป็นนักมวยปล้ำรุ่นแรกของตระกูลโกลอน เป็นพ่อของการ์ลิโตและปริโม และเป็นลุงของเอปิโก ปัจจุบันได้เข้าสู่หอเกียรติยศดับเบิลยูดับเบิลยูอี ประจำปี 2014
ออลแดตรีเมนส์ (อัลบั้ม)

ออลแดทรีเมนส์  เป็นอัลบั้มที่ 3 ของวงดนตรีเฮฟวีเมทัล ฟอซซี ซึ่งแตกต่างจากทั้งสองอัลบั้มก่อนหน้านี้ ลักษณะเพลงต้นฉบับทั้งหมดเป็นวงดนตรีของพวกเขาลดลงตบตาในความโปรดปรานของการเป็นวงดนตรีที่ได้รับการยอมรับมากเกินกว่าเคล็ดลับกับสมาชิกโดยใช้ชื่อจริงของพวกเขาแทนของชื่อเวที
วัดไพรสุวรรณ

วัดไพรสุวรรณ เดิมเป็นวัดร้าง พระอาจารย์สอน ได้เข้ามาบูรณะในพุทธศักราช 2455 และมีเจ้าอาวาสต่อ ๆ มาอีกหลายรูป ทุกๆ รูปได้สร้างศาสนสถานที่มีขนาดใหญ่ และสวยงามมาก
วัดไพรสุวรรณ ตั้งอยู่เมืองพิษณุโลก ไปทางทิศตะวันออกเฉียงใต้ ประมาณ 28 กิโลเมตร ตามเส้นทางหลวงสายพิษณุโลก - วัดจุฬามณี อำเภอบางกระทุ่ม เลี้ยวขวาอีก 1 กิโลเมตร ถึงวัดไพรสุวรรณ ปัจจุบันตั้งอยู่บนฝั่งตะวันอออกของแม่น้ำน่าน
ประวัติ.
วัดไพรสุวรรรณเดิมเป็นวัดร้าง ตั้นอยู่บนที่ราบลุ่มริมแม่น้ำน่านทางฝั่งเหนือ ในนปี พ.ศ. 2455 พระครูวิเชียรปัญญามุนี (สอน ธมฺมโชโต) ได้เข้ามาบูรณปฏิสังขรณ์เสนาสนะต่าง ๆ และได้รับพระราชทานวิสุงคามสีมา ราว พ.ศ. 2465
บริเวณที่ตั้งวัดนั้นเดิมเป็นป่าไม้เบญจพรรณ มีต้นทองขึ้นอยู่มาก พระครูสอนจึงได้ขนานนามวัดให้สอดคล้องกับสภาพแวดล้อมว่า "วัดไพรสุวรรณ" ไพร แปลว่า ป่า และสุวรรณ แปลว่า ทอง หรือ "วัดป่าทอง" นั้นเอง
บงกช เจริญธรรม

บงกช เจริญธรรม (ชื่อเล่น : ฟิล์ม) เป็นนักร้อง เริ่มเป็นที่รู้จักจากรายการเดอะวอยซ์ไทยแลนด์ ซีซั่นที่ 1 และมีชื่อเสียงมากขึ้นหลังจากที่ได้เข้าไปเป็นนักร้องในสังกัดของค่ายวีเรคคอร์ดส (WE Records) ในเครือจีเอ็มเอ็ม แกรมมี่ โดยถือว่าเป็นนักร้องหญิงคนแรกของค่ายอีกด้วย
ประวัติ.
ฟิล์ม บงกช เกิดเมื่อวันที่ 18 กุมภาพันธ์ พ.ศ. 2528 ที่ตำบลซึ้ง อำเภอขลุง จังหวัดจันทบุรี จบการศึกษาระดับชั้นมัธยมศึกษาจากโรงเรียนเบญจมราชูทิศ จังหวัดจันทบุรี และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย โดยระหว่างการศึกษาในมหาวิทยาลัย ฟิล์มได้มีโอกาสเข้าร่วมเป็นหนึ่งในนักร้องนำของ ชมรมดนตรีสากล สโมสรนิสิตจุฬาลงกรณ์มหาวิทยาลัย (CU Band)
ฟิล์มได้มีโอกาสร้องเพลงประกอบละคร ละครเวที และโฆษณามามากมายหลายเพลง แต่เริ่มเป็นที่รู้จักมากขึ้นจากรายการเดอะวอยซ์ไทยแลนด์ ซีซั่นที่ 1 โดยถูกเลือกให้อยู่ในทีมของโค้ชโจอี้ บอย ซึ่งฟิล์มสามารถทำผลงานได้ดีจนสามารถเข้าถึงรอบ Semi-Final จากกนั้นได้มีโอกาสร้องเพลงประกอบละครเรื่องพรพรหมอลเวง ร่วมกับวง Yes'sir Days ในเพลง อยากให้เธอได้ยินหัวใจ ซึ่งมีกระแสตอบรับที่ดีมาก ทำให้ฟิล์มได้เข้ามาเป็นนักร้องในสังกัดของค่ายวีเรคคอร์ดส (WE Records) โดยถือว่าเป็นนักร้องหญิงคนแรกของค่ายอีกด้วย และหลังจากนั้นก็ได้มีโอกาสร้องเพลงประกอบละครให้กับละครอีกหลายเรื่อง
ในปี พ.ศ. 2559 ฟิล์มได้ย้ายสังกัดมาอยู่กับ มีเรคคอร์ดส ค่ายเพลงในเครือ มิวสิกมูฟเอนเตอร์เทนเมนต์ ซึ่งบริหารโดยฟองเบียร์ ปฏิเวธ อุทัยเฉลิม
ดับเบิลยูดับเบิลยูอี มันนี่อินเดอะแบงก์

ดับเบิลยูดับเบิลยูอี มันนี่อินเดอะแบงก์ เป็นรายการมวยปล้ำอาชีพเพย์ - เพอร์ - วิว ประจำเดือน กรกฎาคม โดยจัดขึ้นครั้งแรกในปี 2010 โดยมีแมทช์การปล้ำมันนี่อินเดอะแบงค์แลเดอร์แมทช์เข้ามาเกี่ยวข้องด้วย ซึ่งเดิมที่มันนี่อินเดอะแบงค์แลเดอร์แมทช์ เป็นแมทช์การปล้ำที่จัดครั้งแรกในศึกเรสเซิลเมเนีย ครั้งที่ 21 ในปี 2005 และเป็นคนแรกที่คว้ากระเป๋าถือห้อยลงมาจากคานชนะ และได้รับการชิงแชมป์โลกที่ไหนเมื่อไหนก็ได้ตลอด 12 เดือน แมทช์การปล้ำ มันนี่อินเดอะแบงค์แลเดอร์แมทช์ ได้จัดในศึกเรสเซิลเมเนีย ถึง 5 ครั้ง หลังจากที่ถูกสร้างสรรค์ขึ้นและเป็นศูนย์กลางในการแข่งขัน 
ในเพย์ - เพอร์ - วิวมันนี่อินเดอะแบงก์ จนถึงและรวมทั้งปี 2013 ได้มีแมทช์การปล้ำถึงสองแมทช์ หนึ่งแมทช์คือแข่งขันเพื่อชิงสัญญาการปล้ำ WWE Championship และอีกหนึ่งแมทช์คือแข่งขันเพื่อชิงสัญญาการปล้ำ World Heavyweight Championship แต่เดิมได้ถูกแบ่งเป็น 2 แมทช์ ตามWWE Brand Extension ซึ่งแบ่งเป็นค่ายรอว์ ชิงแชมป์ WWE Championship ส่วนค่ายสแมคดาวน์ ชิงแชมป์ World Heavyweight Championship หลังจากปี 2011 WWE Brand Extension ก็ถูกยกเลิก อย่างไรก็ตามแมทช์การปล้ำชิงสัญญาการปล้ำทั้ง 2 เส้นก็ยังมีอยู่
ในปี 2014 กระเป๋ามันนี่อินเดอะแบงก์ เหลือเพียงแค่ 1 ใบ เนื่องจากได้มีการรวมแชมป์เป็น WWE World Heavyweight Championship
แนวความคิด.
ในแนวความคิดของรายการเพย์ - เพอร์ - วิวนี้ จะเน้นแมทช์การปล้ำมันนีอินเดอะแบงก์แลดเดอร์แมตช์ 2 แมทช์ คือ ชิงกระเป๋าสำหรับชิงแชมป์ WWE และชิงกระเป๋าสำหรับชิงแชมป์โลกเฮฟวี่เวท ผู้ชนะจะได้รับสัญญาสำหรับการชิงแชมป์โลกของเขาที่ไหน เมื่อไหนก็ได้ภายใน 1 ปี
ในปี ค.ศ. 2014 หลังจากการรวมแชมป์โลก WWE และ World Heavyweight Championships ในศึก ในเดือนธันวาคม ค.ศ. 2013 ทำให้เหลือเพียงหนึ่งกระเป๋าเอกสารสัญญาในการชิงแชมป์ซึ่งกลายเป็นชื่อ WWE World Heavyweight Championship
มิสเตอร์มิสเตอร์ (อีพี)

มิสเตอร์มิสเตอร์  เป็นมินิอัลบั้มชุดที่ 4 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนกุมภาพันธ์ 2014 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม
เพลง.
มิสเตอร์มิสเตอร์ ประกอบด้วยเพลง 6 เพลง ซึ่งมีแนวเพลง "แพรวพราว" อิเล็กโทรป็อป และอาร์แอนด์บีร่วมสมัย
รายชื่อเพลง.
เครดิตดัดแปลงมาจาก "มิสเตอร์มิสเตอร์"
ชาร์ต.
<templatestyles src="Col-begin/styles.css"/>
วันเสรีภาพสื่อมวลชนโลก

สมัชชาใหญ่แห่งสหประชาชาติประกาศให้วันเสรีภาพสื่อมวลชนโลกหรือวันสื่อมวลชนโลกตรงกับวันที่ 3 พฤษภาคมของทุกปี เพื่อสร้างความตระหนักถึงความสำคัญของเสรีภาพสื่อและย้ำเตือนรัฐบาลถึงหน้าที่เคารพและสนับสนุนเสรีภาพในการแสดงออกซึ่งได้รับการคุ้มครองตามปฏิญญาสากลว่าด้วยสิทธิมนุษยชน ข้อ 19 และเป็นเครื่องหมายวันครบรอบปฏิญญาวินด์ฮุก อันเป็นคำแถลงหลักสื่อมวลชนเสรีซึ่งนักหนังสือพิมพ์ชาวแอฟริการวบรวมไว้ในปี 2534
ในวันดังกล่าว ยูเนสโกนำเสนอรางวัลเสรีภาพสื่อโลกยูเนสโก/กีลเลร์โม กาโน (UNESCO/Guillermo Cano World Press Freedom Prize) แก่ปัจเจกบุคคล องค์การหรือสถาบันที่สมควรซึ่งมีส่วนในการปกป้อง และ/หรือ สนับสนุนเสรีภาพสื่อทุกหนแห่งบนโลก โดยเฉพาะอย่างยิ่งเมื่อเป็นการเผชิญอันตราย รางวัลดังกล่าวตั้งขึ้นในปี 2540 และมอบให้ตามคำแนะนำของคณะลูกขุนอิสระซึ่งเป็นวิชาชีพข่าว 14 คน องค์การนอกภาครัฐทั้งระดับภูมิภาคและระหว่างประเทศซึ่งทำงานด้านเสรีภาพสื่อมวลชน และรัฐสมาชิกยูเนสโกเป็นผู้เสนอชื่อผู้เข้าชิงรางวัล
โอภาส พลศิลป

โอภาส พลศิลป (2 เมษายน พ.ศ. 2464 – 6 มกราคม พ.ศ. 2567) อดีตรัฐมนตรีช่วยว่าการกระทรวงมหาดไทย และอดีตสมาชิกสภาผู้แทนราษฎรจังหวัดลพบุรี 3 สมัย
ประวัติ.
โอภาส เกิดเมื่อวันที่ 2 เมษายน พ.ศ. 2464 ที่ตำบลสนามแจง อำเภอบ้านหมี่ จังหวัดลพบุรี สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง เคยศึกษาวิชาเกษตรจากวิทยาลัยเกษตรศาสตรแม่โจ้ รวมถึงได้รับปริญญาดุษฎีบัณฑิตกิตติมศักดิ์ สาขาส่งเสริมการเกษตร จากสถาบันเทคโนโลยีการเกษตรแม่โจ้
โอภาส เริ่มเข้ารับราชการครั้งแรกในตำแหน่งพนักงานเกษตรจัตวา อำเภอปากพลี จังหวัดนครนายก การทำงานได้เจริญก้าวหน้ามาโดยตลอด ครั้งสุดท้ายได้รับแต่งตั้งให้ ดำรงตำแหน่งปลัดจังหวัดสระบุรี จนลาออกจากราชการ
การเมือง.
โอภาส เคยรับราชการก่อนที่จะได้รับเลือกตั้งเป็นครั้งแรกใน พ.ศ. 2522 สังกัดพรรคกิจสังคม และได้รับเลือกติดต่อกันรวม 3 ครั้ง
โอภาส ได้รับแต่งตั้งเป็นรัฐมนตรีในรัฐบาลพลเอกเปรม ติณสูลานนท์ เป็นรัฐมนตรีช่วยว่าการกระทรวงมหาดไทย (ครม. 43) เมื่อ พ.ศ. 2527
โอภาส เป็นผู้ทดลองค้นคว้าพันธุ์ข้าวเบา เช่น ข้าวเก้ารวง ข้าวนางมลเอส ข้าวขาวมะลิ ข้าวหอมมะลิ และนำออกเผยแพรแก่เกษตรกรโดยทั่วไป ส่งเสริมให้มีการทำนาปีละ 2 ครั้ง ริเริ่มให้รัฐบาลทำการปฏิรูปที่ดินเพื่อจัดสรรให้ ชาวนาได้มีที่ทำกินเป็นของตนเอง
สมาชิกสภาผู้แทนราษฎร.
โอภาส ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ถึงแก่อนิจกรรม.
โอภาส พลศิลป ถึงแก่อนิจกรรม เมื่อวันที่ 6 มกราคม พ.ศ. 2567 ณ ตำบลพุคา อำเภอบ้านหมี่ จังหวัดลพบุรี ด้วยโรคชรา สิริอายุรวม 102 ปี
ก็อดซิลลาผจญต้นไม้ปีศาจ

ก็อดซิลลาผจญต้นไม้ปีศาจ  เป็นภาพยนตร์แนววิทยาศาสตร์ไคจู ผู้อำนวยการสร้างโดย Kazuki Ōmori เป็นภาพยตร์เรื่องที่ 13 ของก็อตซิลลาซีรีส์ ซึ่งต่อจากภาคการกลับมาของก็อดซิลลา เป็นครั้งแรกที่มอสเตอร์ ปะทะ มอนสเตอร์จากซีรีส์รีบูท โดยมีสัตว์ประหลาดตัวใหม่ ชื่อ Biollante โดยออกฉายทางโรงภาพยนตร์ทั่วญี่ปุ่นในวันที่ 16 ธันวาคม ค.ศ. 1989 (พ.ศ. 2532) ผลิตโดยบริษัท โตโฮ
ก็อดซิลลา ปะทะ สายพันธุ์ก็อดซิลลาต่างดาว

ก็อดซิลลา ปะทะ สายพันธุ์ก็อดซิลลาต่างดาว  เป็นภาพยนตร์แนววิทยาศาสตร์ไคจู ผู้อำนวยการสร้างโดย Kensho Yamashita เป็นภาพยตร์เรื่องที่ 21 ของก็อตซิลลาซีรีส์ ซึ่งเป็นภาคต่อจากก๊อตซิลล่า ปะทะ หุ่นยักษ์ทลายโลก 2 โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1994 (พ.ศ. 2537) ผลิตโดยบริษัท โตโฮ
รางวัล.
ในปี ค.ศ. 1995 ภาพยนตร์เรื่องนี้ชนะรางวัล Silver Award ในภาพยนตร์ที่ทำรายได้สูงสุด
พญากระรอกบินสีดำ (สกุล)

พญากระรอกบินสีดำ  เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า "Aeromys" (/แอ-โร-มิส/) อาจเรียกได้เป็นพญากระรอกบินได้เนื่องจากมีขนาดใหญ่ พบกระจายพันธุ์ในป่าดิบชื้นตั้งแต่ภาคใต้ของประเทศไทยลงไปตลอดแหลมมลายูและอินโดนีเซีย
พบกระจายพันธุ์ 2 ชนิด
พญากระรอกบิน

พญากระรอกบิน  เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า "Petaurista"
เป็นกระรอกบินที่พบได้ในป่าดิบของหลายประเทศในทวีปเอเชีย ออกหากินในเวลากลางคืน
กระรอกบินสีเขม่า

กระรอกบินสีเขม่า (ชื่อวิทยาศาสตร์: "Pteromyscus pulverulentus") เป็นกระรอกบินชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Pteromyscus" 
มีขนาดลำตัวค่อนข้างใหญ่ แก้มเป็นสีออกเทา ลำตัวด้านบนสีน้ำตาลแกมเทาเข้ม แซมด้วยสีเทาจาง หางเป็นสีเดียวกับลำตัวแต่โคนหางเป็นสีเทาแกมสีเนื้อ ลำตัวด้านล่างมีสีขาวนวลมีสีเทาแซม 
พบกระจายพันธุ์ในป่าดงดิบชื้นทางภาคใต้ตอนล่างสุดของประเทศไทยไปจนถึงตลอดคาบสมุทรมลายู และพบได้จนถึงบรูไน, บอร์เนียว ในประเทศไทยจัดเป็นสัตว์ป่าคุ้มครอง
การสังหารหมู่ในรัฐยะไข่ พ.ศ. 2485

การสังหารหมู่ในรัฐยะไข่ พ.ศ. 2485 เป็นเหตุการณ์ที่เกิดขึ้นระหว่างสงครามโลกครั้งที่ 2 เมื่อจักรวรรดิญี่ปุ่นยกทัพเข้ายึดครองพม่าซึ่งในขณะนั้นเป็นอาณานิคมของอังกฤษ ช่วงเวลาดังกล่าวในพม่า เป็นช่วงเวลาที่เกิดความรุนแรงขึ้นระหว่างกลุ่มที่จงรักภักดีกับอังกฤษและกลุ่มชาตินิยมพม่า กองทัพอังกฤษมีส่วนเกี่ยวข้องในความขัดแย้งระหว่างชาวยะไข่ที่นับถือศาสนาพุทธกับชาวโรฮีนจาที่เป็นมุสลิม กองทัพอังกฤษได้ติดอาวุธให้ชาวโรฮีนจาในภาคเหนือของรัฐยะไข่เพื่อสร้างเขตกันชนหลังจากที่ญี่ปุ่นเข้ายึดครองพม่า 
ความรุนแรงระหว่างชุมชน.
จากเอกสารของเอ ชาน นักประวัติศาสตร์ที่มหาวิทยาลัยคันดะ กล่าวว่า ฝ่ายโรฮีนจาพยายามที่จะทำลายหมู่บ้านของชาวยะไข่ แทนที่จะสู้รบกับญี่ปุ่น ในวันที่ 28 มีนาคม พ.ศ. 2485 มุสลิมประมาณ 5,000 คนในเมืองมินเบีย ถูกฆ่าโดยชาวยะไข่ชาตินิยมและกะเรนนี ชาวโรฮีนจามุสลิมจากทางเหนือของยะไข่ฆ่าชาวยะไข่ไปประมาณ 20,000 คน
บทบาทของกองทัพญี่ปุ่น.
ทหารญี่ปุ่นที่เข้ามาในยะไข่ ได้ข่มขืน ฆ่า และทรมานชาวโรฮีนจากว่าพันคน ในช่วงนี้ เชื่อว่าชาวโรฮีนจาประมาณ 22,000 คนข้ามแดนกลับไปยังเบงกอล ที่ยังเป็นส่วนหนึ่งของบริติชอินเดีย เพื่อหนีความรุนแรง ชาวโรฮีนจาประมาณ 40,000 คนอพยพไปยังจิตตะกองหลังจากที่รอดจากการสังหารหมู่ของชาวพม่าและทหารญี่ปุ่น
ต้มจิ๋ว

ต้มจิ๋ว หรือ ต้มจิ่ว เป็นอาหารไทยโบราณ เป็นต้มรสเผ็ดร้อน เค็มนำเปรี้ยว ใส่ใบโหระพาและหอมหัวใหญ่ นิยมต้มกับเนื้อวัวที่ติดเอ็นหรือเนื้อน่องลาย ใส่อบเชย มันฝรั่งหรือมันเทศ และมะเขือเทศ โรยหอมเจียว ลักษณะคล้ายซุปหางวัว ผู้ช่วยศาสตราจารย์ ดร.ศันสนีย์ จะสุวรรณ์ ระบุว่าเสน่ห์ของต้มจิ๋วอยู่ที่รสเปรี้ยว "...จากเนื้อมะม่วง หั่นเป็นลูกเต๋า เนื้อหมู หรือเนื้อวัวหั่นเต๋า หอมหัวใหญ่ มันฝรั่งหั่นเต๋า ถ้าทำอาหารถวายต้องชิ้นพอคำ ในหนึ่งช้อนต้องมีทุกอย่างครบ ด้วยเหตุนี้จึงเป็นที่มาของต้มจิ๋ว"
หม่อมหลวงอารชว วรวรรณ ให้ข้อมูลว่าต้มจิ๋วเกิดขึ้นครั้งแรกในรัชสมัยพระบาทสมเด็จพระจุลจอมเกล้าเจ้าอยู่หัว โดยเป็นสูตรอาหารของพระเจ้าบรมวงศ์เธอ พระองค์เจ้าเยาวภาพงศ์สนิท โดยเขากล่าวไว้ว่า "...เมื่อทรงเจริญพระชันษาขึ้น ทรงสนพระทัยประกอบเครื่องเสวยถวายสมเด็จพระบรมราชชนกทั้งในยามทรงประชวรและทรงพระสำราญ เครื่องปรุงทรงเลือกที่มีคุณค่าทางอาหารและเป็นยาในตัว..."
เชสซิงเดอะเกรล

เชสซิงเดอะเกรล  เป็นอัลบั้มที่ 4 ของวงเฮฟวีเมทัล ฟอซซี ออกจำหน่ายเมื่อวันที่ 26 มิถุนายน ค.ศ. 2010 เป็นอัลบั้มแรกของพวกเขาตั้งแต่การเปิดตัวของ All That Remains
เดทคอร์

เดธคอร์  เป็นแนวเพลงย่อยของเอกซ์ตรีมเฮฟวีเมทัล ที่ผสมผสานเสียงและลักษณะของเดทเมทัล ด้วยเสียงและลักษณะของ เมทัลคอร์ ตามนิยามจากเพลงเดธเมทัล ,หลอมตี และการใช้เมทัลคอร์ มีความโดดเด่นมากที่สุดภายในอเมริกาตะวันตกเฉียงใต้ โดยเฉพาะรัฐแอริโซนา และเซาเทิร์นแคลิฟอร์เนีย ซึ่งเป็นที่ตั้งของวงโดดเด่นจำนวนมากและงานเทศกาลต่างๆ
หลิว ข่ายเวย์

หลิว ข่ายเวย์ หรือ ฮาวิก เหลา (ชื่อภาษาอังกฤษ: Hawick Lau, Liu Kaiwei) เป็นนักร้องและนักแสดงที่มีชื่อเสียงจากเรื่อง Sealed With a Kiss หรือ เฉียน ซาน มู่ เสว่ ในบท โม่ เส้าเชียน
ประวัติ.
หลิว ข่ายเวย์ เป็นนักแสดงชาวฮ่องกง บิดาเป็นนักแสดงนามว่าหลิวตัน มารดาเป็นคนจีนแผ่นดินใหญ่ จบสถาปัตยกรรมจากแคนาดา กลับฮ่องกงผลงานแสดงและงานเพลงมากมายตั้งแต่ปี 1995 ถึงปัจจุบัน มีชื่อเสียงจากเรื่อง Qian shan mu xue ในบท โมเส้าเซียน
สมรสกับหยาง มี่ (หย่าร้าง)
วอลเลย์บอลนั่ง

วอลเลย์บอลนั่ง  บางครั้งเรียกในชื่อ วอลเลย์บอลพาราลิมปิก (Paralympic volleyball) เป็นการแข่งขันวอลเลย์บอลสำหรับนักกีฬาคนพิการที่ได้รับการเปิดตัวในกีฬาพาราลิมปิก ในฐานะกีฬาสาธิตสำหรับคนพิการใน ค.ศ. 1976 ที่โทรอนโต ประเทศแคนาดา และได้มาเป็นกีฬาชิงเหรียญรางวัลหลังจากนั้น
กติกา.
ในกีฬาวอลเลย์บอลนั่ง จะมีตาข่ายกว้าง 0.8 เมตร ซึ่งกำหนดระดับความสูงไว้ที่ 1.15 เมตรสำหรับการแข่งขันชาย และ 1.05 เมตรสำหรับการแข่งขันหญิง ส่วนสนามจะมีขนาดที่ 10 x 6 เมตร กับเขตรุกที่ระยะ 2 เมตร ผู้เล่นต้องมีสะโพกสัมผัสกับพื้นเป็นอย่างน้อยเมื่อใดก็ตามที่พวกเขาได้สัมผัสกับลูก ซึ่งรวมถึงการบล็อก การเสิร์ฟ และการแข่งขันจะมีการเล่นใหม่แบบทั่วไป นักกีฬาต่อไปนี้มีสิทธิ์ที่จะแข่งขันวอลเลย์บอลนั่ง: คนที่ถูดตัดแขนหรือขา, ผู้บาดเจ็บที่เส้นประสาทไขสันหลัง, สมองพิการ, สมองได้รับความเสียหาย และผู้มีอาการโรคหลอดเลือดสมอง ซึ่งจะไม่มีการแบ่งประเภทของนักกีฬาโดยความพิการ
การแข่งขันชิงแชมป์.
ในพาราลิมปิกฤดูร้อน 2012 ของการแข่งขันชาย ชนะโดยทีมชาติบอสเนียและเฮอร์เซโกวีนา และได้รับรางวัลเหรียญทอง ส่วนการแข่งขันหญิงตกเป็นของทีมชาติจีน นอกจากนี้ยังมีการแข่งขันวอลเลย์บอลนั่งชิงแชมป์โลก รุ่นอายุไม่เกิน 18 ปี ใน ค.ศ. 2014
ทฤษฎีบุคลิกภาพหมู่โลหิต

มีความเชื่อที่ได้รับความนิยมทั่วไปในประเทศญี่ปุ่นและประเทศเอเชียตะวันออกอื่นว่าหมู่โลหิตเอบีโอของบุคคล (เค็ทซุเอะกิงะตะ) สามารถทำนายบุคลิกภาพ พื้นอารมณ์แต่กำเนิดและความเข้ากันได้กับผู้อื่นของบุคคลนั้นได้ ความเชื่อนี้คล้ายกับการมองว่าสัญลักษณ์ทางโหราศาสตร์เป็นปัจจัยส่งผลในชีวิตของบุคคลในประเทศอื่นทั่วโลก ทว่า หมู่โลหิตมีบทบาทเด่นกว่าโหราศาสตร์ในประเทศญี่ปุ่นและประเทศเอเชียตะวันออกอื่นเมื่อเทียบกับในประเทศอื่น
ความเชื่อนี้รับมาจากมโนภาพคตินิยมเชื้อชาติทางวิทยาศาสตร์ในอดีต กำเนิดขึ้นจากสิ่งพิมพ์เผยแพร่โดยมะซะฮิโกะ โนะมิในคริสต์ทศวรรษ 1970 ประชาคมวิทยาศาสตร์และวิชาการไม่สนใจความเชื่อดังกล่าวโดยมองว่าเป็นสิ่งงมงายหรือวิทยาศาสตร์เทียมเนื่องจากขาดพื้นฐานหลักฐานที่พิสูจน์ได้หรือการอ้างอิงเกณฑ์ที่ทดสอบได้ แม้การวิจัยความเชื่อมโยงเหตุกรรมระหว่างหมู่โลหิตและบุคลิกภาพมีจำกัด แต่การวิจัยได้แสดงเป็นที่ยุติว่าไม่มีความเชื่อมโยงอย่างมีนัยสำคัญทางสถิติ
ปูกัลปา

ปูกัลปา  หรือ ปูกาอัลย์ปา ("ดินสีแดง") เป็นเมืองทางตะวันออกของประเทศเปรู ตั้งอยู่บนฝั่งแม่น้ำอูกายาลิ เป็นเมืองหลักของแคว้นอูกายาลิ จังหวัดโกโรเนลปอร์ติโย และเขตกาเยริอา
เมืองปูกัลปาก่อตั้งโดยมิชชันนารีคณะฟรันซิสกันในคริสต์ทศวรรษ 1840 ผ่านไปหลายทศวรรษก็ยังคงมีผู้คนตั้งถิ่นฐานไม่มาก เนื่องจากตั้งอยู่โดดเดี่ยวจากส่วนอื่นของประเทศ มีป่าดิบชื้นแอมะซอนและเทือกเขาแอนดีสกั้นขวาง ต่อมาในคริสต์ทศวรรษ 1880 ถึงคริสต์ทศวรรษ 1920 เริ่มมีการเสนอโครงการทางรถไฟเชื่อมต่อจากส่วนอื่นของประเทศ แต่โครงการก็ตกไปหลายครั้ง ทำให้เมืองปูกัลปาก็ตั้งอย่างโดดเดี่ยวในที่สุด จนปลายปี ค.ศ. 1945 มีการสร้างทางด่วนไปยังกรุงลิมา อย่างไรก็ตามเมืองประสบปัญหากับฝนตกหนัก ทำให้ดินกัดเซาะถนน และยังก่อให้เกิดน้ำป่า เมืองมีสนามบินนานาชาติกัปตันโรลเดน
โทเทิลอีคลิพส์ออฟเดอะฮาร์ท

โทเทิลอีคลิพส์ออฟเดอะฮาร์ท  เป็นเพลงที่แต่งและผลิตโดย จิม สไตน์แมน และบันทึกเสียงโดยนักร้องชาวเวลส์ บอนนี ไทเลอร์ จากสตูดิโออัลบั้มของเธอ "Faster Than the Speed of Night"
ออกจำหน่ายเป็นซิงเกิลในต้นปี ค.ศ. 1983 ในสหราชอาณาจักร และต่อมาในในช่วงฤดูร้อนในสหรัฐอเมริกา เป็นครั้งแรกที่ออกจำหน่ายจากอัลบั้ม และกลายเป็นซิงเกิลฮิตที่สุดในอาชีพของไทเลอร์ ติดอันดับหนึ่งในหลายประเทศรวมทั้งสหราชอาณาจักร มันเป็นห้าอันดับซิงเกิลที่ขายดีที่สุดในปี ค.ศ. 1983 และสหรัฐอเมริกา ทำให้เธอเป็นนักร้องชาวเวลส์คนแรก และคนเดียวที่ติดชาร์ตบิลบอร์ดฮอต 100
มียอดขายเกิน 9 ล้านชุด ไทเลอร์บันทึกเสียงเป็นหนึ่งในซิงเกิลที่ยอดขายสูงสุด
ชาร์ตและการรับรอง.
ชาร์ตรายสัปดาห์.
<templatestyles src="Col-begin/styles.css"/>
<templatestyles src="Col-begin/styles.css"/>
เทศบาลตำบลหินดาด

เทศบาลตำบลหินดาด เป็นเทศบาลแห่งหนึ่งใน อำเภอห้วยแถลง จังหวัดนครราชสีมา
ประวัติ.
ที่มาของชื่อ หินดาด มาจากชื่อ ห้วยหินลาด ต่อมาเพี้ยนเป็นหินดาด
ที่ตั้งและอาณาเขต.
ที่ตั้ง.
เทศบาลตำบลหินดาด ตั้งอยู่ห่างจากตังจังหวัดนครราชสีมา ตามทางหลวงแผ่นดินหมายเลข 226 เป็นระยะทาง 58 กม.
และห่างจากตัวอำเภอห้วยแถลง เป็นระยะทาง 8 กม.
ชุมชน.
เทศบาลตำบลอรพิมพ์ ตั้งอยู่ในเขต 3 หมู่บ้าน โดยแบ่งเขตการปกครองออกเป็น 9 ชุมชน ดังนี้
ประชากร.
จำนวนประชากร ณ เมษายน 2568 
จำนวนทั้งสิ้น 2,354 คน เป็นชาย 1,194 คน เป็นหญิง 1,160 คน
ไอก็อตอะบอย

ไอก็อตอะบอย  เป็นสตูดิโออัลบั้มชุดที่ 4 ของ เกิลส์เจเนอเรชัน กลุ่มศิลปินหญิงชาวเกาหลี สังกัด เอสเอ็มเอ็นเตอร์เทนเมนต์ ออกวางจำหน่ายวันที่ 2 มกราคม 2013 หลังออกซิงเกิล "Dancing Queen" โดยมีเพลง "ไอก็อตอะบอย" เป็นซิงเกิลนำ การประชาสัมพันธ์เริ่มต้นขึ้นทันทีในต้นเดือนมกราคม
การดื้อยา

การดื้อยา  คือ การลดลงของประสิทธิภาพยา เช่น ยาต้านจุลชีพหรือยาต้านมะเร็ง (antineoplastic) ในการรักษาโรคหรือสภาวะหนึ่ง ๆ เมื่อยานั้นไม่ได้ตั้งใจฆ่าหรือยับยั้งจุลชีพก่อโรค คำนี้จะเทียบเท่ากับความชินยา (drug tolerance) คำนี้ใช้ในบริบทการดื้อที่จุลชีพก่อโรค "ได้รับมา" มากกว่า คือ มีวิวัฒนาการการดื้อยา เมื่อสิ่งมีชีวิตหนึ่งดื้อต่อยามากกว่าหนึ่งชนิด จะเรียกว่า มีการดื้อยาหลายชนิด (multidrug-resistant)
การพัฒนา โดยเฉพาะอย่างยิ่งการดื้อยาปฏิชีวนะ เกิดจากยาที่มีเป้าหมายต่อโปรตีนแบคทีเรียที่จำเพาะ ด้วยเหตุที่ยาจำเพาะเกินไป การกลายพันธุ์ใด ๆ ในโปรตีนเหล่านี้จะขัดขวางหรือลบล้างฤทธิ์ทำลายของยา ส่งผลให้เกิดการดื้อยาปฏิชีวนะ ไม่เพียงแบคทีเรียสามารถเปลี่ยนแปลงเอนไซม์อันเป็นเป้าหมายของยาปฏิชีวนะเท่านั้น แต่แบคทีเรียยังใช้เอนไซม์ดัดแปลงยาปฏิชีวนะจนทำให้หมดฤทธิ์ไปเองได้ด้วย ตัวอย่างจุลชีพก่อโรคที่เปลี่ยนแปลงเป้าหมาย เช่น "Staphylococcus aureus", "Enterococcus" ที่ดื้อแวนโคมัยซิน และ "Streptococcus" ที่ดื้อมาโครไลด์ และตัวอย่างจุลชีพที่ดัดแปลงยาปฏิชีวนะ เช่น "Pseudomonas aeruginosa" และ "Acinetobacter baumannii" ที่ดื้ออะมิโนไกลโคไซด์
กล่าวโดยย่อ การขาดความพยายามร่วมกันจากรัฐบาลและอุตสาหกรรมเภสัช ร่วมกับสมรรถภาพสืบทอดของจุลชีพในการพัฒนาการดื้อยาในอัตราที่เร็วกว่าการพัฒนายาใหม่ ๆ แนะว่า ยุทธศาสตร์ที่มีอยู่ในการพัฒนาการบำบัดต้านแบคทีเรียระยะยาวซึ่งอยู่รอดได้จะล้มเหลวในท้ายที่สุด หากปราศจากยุทธศาสตร์ทางเลือก การดื้อยาโดยจุลชีพก่อโรคจวนเป็นหนึ่งในภัยคุกคามทางสาธารณสุขที่สำคัญที่สุดที่มนุษยชาติกำลังเผชิญในคริสต์ศตวรรษที่ 21
พลับจีน

พลับจีน หรือพลับญี่ปุ่น ชื่อวิทยาศาสตร์: "Diospyros kaki" เป็นไม้พุ่มผลัดใบในวงศ์ Ebenaceae ดอกแยกเพศ แยกต้นหรือร่วมต้น ใบเหนียวคล้ายหนัง เขียวเข้มเป็นมัน ดอกตัวผู้ออกเป็นกระจุกขนาดเล็ก ดอกตัวเมียเป็นดอกเดี่ยว ดอกสีเหลืองอมเขียว ผลเนื้อนุ่มกลมแบน สีเขียวอมเหลืองจนถึงสีแดง กลีบเลี้ยงติดทนจนเป็นผล
พลับจีนเป็นพืชที่เป็นเอกลักษณ์ของจีนในสมัยโบราณ นำไปปลูกในญี่ปุ่น ส่วนในเอเชียตะวันออกเฉียงใต้มีปลูกบ้างเล็กน้อยในเกาะสุมาตรา มาเลเซีย และภาคเหนือของไทย ผลรับประทานได้ ใช้ทำไอศกรีม เยลลี่ พันธุ์ที่มีรสฝาดใช้ทำพลับแห้ง แทนนินจากพลับจีนใช้เป็นสีทาผ้าหรือกระดาษ ความฝาดในผลพลับจีนเกิดจากแทนนินในเนื้อผล การแช่แข็งทำให้ความฝาดหมดไปเพราะเซลล์จะปล่อยแทนนินมาจับกับโปรตีนในผล เมื่อรับประทานผลดิบจะรู้สึกแห้งในปากเพราะแทนนินจะจับกับโปรตีนในปาก พลับจีนมีโพแทสเซียมและวิตามินเอสูง
มะริด (พืช)

มะริด ชื่อวิทยาศาสตร์: "Diospyros blancoi" เป็นไม้ยืนต้นในวงศ์ Ebenaceae ผลัดใบ สูงได้ถึง 20 เมตร แตกกิ่งก้านสาขาได้มาก เนื้อไม้แข็งและเหนียว มีลายตามธรรมชาติเป็นสีดำปนสีชมพูหรือสีขาวหรือสีนวลคล้ายสีกาแฟนมคนยังไม่เข้ากัน ลักษณะพืชแยกเพศ ใบอ่อนสีเขียวอ่อนหรือออกสีชมพู มีขนเป็นมันปกคลุม ลักษณะดอก ออกเป็นช่อที่ซอกใบ แต่ละช่อประกอบด้วยดอกย่อยหลายดอก ดอกตัวผู้ออกเป็นกระจุก กลีบเลี้ยงรูปท่อ ปลายเว้าเป็นสี่กลีบ กลีบดอกสีขาวอมเหลือง ดอกตัวเมียเป็นดอกเดี่ยว ก้านดอกสั้นมากดอกใหญ่กว่าดอกตัวผู้เล็กน้อย มีกลิ่นหอม เวลามีดอกบานทั้งต้นจะสวยงามและส่งกลิ่นหอมเป็นที่ชื่นใจ ลักษณะกลมแป้นคล้ายผลท้อ มีเมล็ด ผลเปลือกบางมีขนสั้นๆสีน้ำตาลแดงปกคลุม กลิ่นคล้ายเนยแข็ง เนื้อสีขาว รสหวานฝาด ผลสุกสีเหลืองหรือสีส้ม รับประทานได้ รสหวาน โดยรวมลักษณะต้นใบดอกและผลต่างจากต้นเพกา หรือ"มะลิดไม้"อย่างชัดเจน
มะริดเป็นไม้พื้นเมือง ขึ้นได้ทั่วไปในฟิลิปปินส์ ผลสุกรับประทานได้ รสหวาน เนื้อไม้ของ "มะริด" จะมีลวดลายและสีสันงดงามเป็นธรรมชาติไม่ต้องแต่งเติมอะไรดูสวยงามมีลายตามธรรมชาติเป็นสีดำปนสีน้ำตาลมีสีชมพูหรือสีขาวหรือสีนวลแซมคล้ายสีกาแฟนมที่ยังคนไม่เข้ากัน ผิวเรียบทนทาน ในฟิลิปปินส์หรือแม้แต่ในไทย นิยมใช้ในงานหัตถกรรม แกะสลักทำเครื่องใช้ โดยเฉพาะทำเครื่องดนตรีประเภทตีและเป่า ทั้งรางระนาดและขลุ่ย เพราะเนื้อไม้มีความแกร่งทำให้เกิดเสียงก้องกังวาน
ตะไคร้หอม

ตะไคร้หอม ชื่อวิทยาศาสตร์: "Cymbopogon nardus" เป็นพืชวงศ์หญ้าอายุหลายปี มีต้นกำเนิดในเขตร้อนของเอเชีย มีน้ำมันหอมระเหยซึ่งใช้ไล่ยุงได้ ไม่นิยมรับประทานมีฤทธิ์ทางอัลลีโลพาทีโดยสารสกัดด้วยเอทานอลจากลำต้นสามารถยับยั้งการเจริญของคะน้าได้ และนอกจากนี้ ผู้ที่นำเข้าตะไคร้หอมเข้ามาในประเทศไทย คือคุณหลวงมิตรธรรมพิทักษ์โดยนำเข้ามาจาก อินเดียและนำไปปลูกที่ อ.สัตหีบ จ.ชลบุรีเป็นที่แรก ปัจจุบันมีการนำไปปลูกทั่วประเทศ
จอหงวน

จอหงวน หรือสำเนียงกลางว่า จฺวั้ง-ยฺเหวียน สำเนียงแต้จิ๋วว่า จ่อง้วง และสำเนียงกวางตุ้งว่า จ่อง-ยฺวื่น  เป็นตำแหน่งราชบัณฑิตซึ่งได้คะแนนอันดับหนึ่งในการสอบขุนนางของประเทศจีนสมัยสมบูรณาญาสิทธิราชย์
ในประเทศจีนปัจจุบัน คำนี้ใช้เรียกผู้ได้คะแนนอันดับที่หนึ่งในการสอบใด ๆ หรือในความหมายทั่วไปกว่านั้น ใช้สำหรับเรียกผู้เป็นหัวกะทิในสาขาวิชาหนึ่ง ๆ
ศัพทมูล.
คำว่า "จฺวั้ง" หมายถึง ผลสอบ ส่วน "ยฺเหวียน" แปลว่า ที่หนึ่ง ฉะนั้น "จฺวั้ง-ยฺเหวียน" จึงแปลตรงตัวว่า ผลสอบเป็นที่หนึ่ง
ในประวัติศาสตร์.
ความปรารถนาอันสูงสุดของผู้เป็นนักศึกษาจีนในสมัยโบราณ คือ "การเป็นที่หนึ่งในสามสิ่ง" หมายถึง การสอบได้เป็นที่หนึ่งในการสอบระดับจังหวัด ระดับภูมิภาค และระดับราชสำนัก
การจัดสอบระดับราชสำนักนั้นมีขึ้นทุก 3 ปี พระเจ้าแผ่นดินในสมัยราชวงศ์หมิงและราชวงศ์ชิงทรงคุมสอบระดับราชสำนักด้วยพระองค์เองด้วย
จอหงวนจะได้รับตำแหน่งหน้าที่สูงในราชการ และมีชื่อเสียงเกียรติยศแพร่หลายไปทั่วแผ่นดิน
ในประวัติศาสตร์จีน มีบันทึกว่า มีการจัดสอบทั้งสิ้นกว่า 700 ครั้ง มีผู้ได้รับตำแหน่งจอหงวนกว่า 600 คน คนแรกคือ ซุน ฝูเจีย (孙伏伽) แต่งตั้งในปี ค.ศ. 622 ตรงกับรัชสมัยพระเจ้าถังเกาจู่ จอหงวนคนสุดท้าย คือ หลิว ชุนหลิน (刘春霖) แต่งตั้งในปี ค.ศ. 1904 ตรงกับรัชสมัยพระเจ้ากวังซฺวี่
นอกจากนั้น การสอบจอหงวนได้แพร่ไปถึงอาณาจักรโชซ็อนในสมัยพระเจ้าเซจงมหาราช
บุญยง วัฒนพงศ์

เรืออากาศตรี บุญยง วัฒนพงศ์ (30 มิถุนายน พ.ศ. 2475 — 27 กันยายน พ.ศ. 2539) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดอุตรดิตถ์ 5 สมัย
ประวัติ.
เรืออากาศตรีบุญยง เกิดเมื่อวันที่ 30 มิถุนายน พ.ศ. 2475 สำเร็จการศึกษา ระดับปริญญาตรี รัฐศาสตรบัณฑิต จากมหาวิทยาลัยธรรมศาสตร์ สมรสกับ นางวิยะดา วัฒนพงศ์ มีบุตรรวม 5 คน 
งานการเมือง.
เรืออากาศตรีบุญยง ได้รับเลือกตั้งเป็นครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมารวม 5 ครั้ง
เรืออากาศตรีบุญยง ได้รับแต่งตั้งเป็นรัฐมนตรีในรัฐบาลพลเอกเกรียงศักดิ์ ชมะนันทน์ เป็นรัฐมนตรีประจำสำนักนายกรัฐมนตรี (ครม. 41) เมื่อ พ.ศ. 2522 และในรัฐบาลพลเอกเปรม ติณสูลานนท์ ในปี พ.ศ. 2523 และรัฐมนตรีช่วยว่าการกระทรวงคมนาคม ในรัฐมนตรีหม่อมราชวงศ์คึกฤทธิ์ ปราโมช (ครม.36) เมื่อ พ.ศ. 2518 อีกด้วย
เรืออากาศตรี บุญยง เคยเป็นกรรมการบริหารพรรคธรรมสังคม ในปี พ.ศ. 2517
สมาชิกสภาผู้แทนราษฎร.
เรืออากาศตรีบุญยง วัฒนพงศ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
หอดูดาวเฉลิมพระเกียรติ 7 รอบพระชนมพรรษา นครราชสีมา

หอดูดาวเฉลิมพระเกียรติ 7 รอบ พระชนมพรรษา นครราชสีมา เป็นหอดูดาวภูมิภาคสำหรับประชาชนเต็มรูปแบบแห่งแรกของไทย ภายใต้การกำกับดูแลของสถาบันวิจัยดาราศาสตร์แห่งชาติ (องค์การมหาชน) มีเป้าหมายหลักให้เป็นศูนย์การเรียนรู้ดาราศาสตร์สำหรับประชาชนและสถานศึกษาในท้องถิ่น สนับสนุนการบริการวิชาการดาราศาสตร์แก่ชุมชน สนับสนุนการจัดการเรียนการสอนในสถาบันการศึกษา รวมทั้งเป็นแหล่งท่องเที่ยวทางวิชาการที่สำคัญของภูมิภาค
ประวัติ.
ที่ประชุมคณะรัฐมนตรี เมื่อวันที่ 24 มีนาคม 2552  มีมติเห็นชอบให้สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงวิทยาศาสตร์และเทคโนโลยี ดำเนินการก่อสร้างหอดูดาวภูมิภาคสำหรับประชาชน จำนวน 5 แห่ง ในภูมิภาคต่าง ๆ ได้แก่ นครราชสีมา ฉะเชิงเทรา สงขลา ขอนแก่น และพิษณุโลก เพื่อสร้างความตระหนักทางวิทยาศาสตร์และเทคโนโลยีให้กระจายไปสู่ภูมิภาคต่าง ๆ ให้ประชาชนในทุกภูมิภาคมีโอกาสในการเรียนรู้ดาราศาสตร์อย่างทั่วถึง และทัดเทียมกัน 
2 มิถุนายน 2552 พิธีลงนามบันทึกข้อตกลง “การจัดตั้งและดำเนินงานหอดูดาวภูมิภาคสำหรับประชาชน” นครราชสีมา ระหว่าง สถาบันวิจัยดาราศาสตร์แห่งชาติ (องค์การมหาชน) กับมหาวิทยาลัยเทคโนโลยีสุรนารี
14 ตุลาคม 2552 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงววงศิลาฤกษ์หอดูดาวเฉลิมพระเกียรติ 7 รอบ พระชนมพรรษา นครราชสีมา 
16 พฤศจิกายน 2557 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดหอดูดาวเฉลิมพระเกียรติ 7 รอบ พระชนมพรรษา นครราชสีมา
ที่ตั้ง.
พื้นที่ 25 ไร่ภายในมหาวิทยาลัยเทคโนโลยีสุรนารี ตำบลสุรนารี อำเภอเมืองนครราชสีมา จังหวัดนครราชสีมา 30000
อาคาร.
หอดูดาวเฉลิมพระเกียรติฯ ภูมิภาค แต่ละแห่งประกอบด้วย
อาคารท้องฟ้าจำลองและนิทรรศการ
* ส่วนท้องฟ้าจำลอง - มีโดมฉายดาว ขนาดเส้นผ่านศูนย์กลาง 10 เมตร ความจุ 44 ที่นั่ง ติดตั้งเครื่องฉายดาวระบบฟูลโดมดิจิทัล ความละเอียด 25 ล้านพิเซล รองรับการฉายภาพที่มีลักษณะหลากหลายและฉายสื่อการเรียนรู้ด้านดาราศาสตร์มาตรฐานโลก ฉายภาพยนตร์ดาราศาสตร์ และเรียนรู้การดูดาวเบื้องต้น 
* ส่วนจัดแสดงนิทรรศการความรู้ทางดาราศาสตร์ - นิทรรศการเพื่อการเรียนรู้ดาราศาสตร์แบบ Interactive จำนวน 14 โซน 
อาคารหอดูดาว
เป็นอาคารสองชั้น แบ่งออกเป็น 2 ส่วนคือ
* ส่วนของโดมไฟเบอร์กลาสทรงเปลือกหอย (Clamshell dome) ขนาดเส้นผ่านศูนย์กลาง 18 ฟุต สามารถเปิดออกได้ 180 องศา ทำให้เห็นท้องฟ้าได้โดยรอบ ภายในโดมทรงเปลือกหอยนี้ติดตั้งกล้องโทรทรรศน์หลักชนิดสะท้อนแสง ขนาดเส้นผ่านศูนย์กลาง 0.7 เมตร
* ด้านข้างเป็นระเบียงดาวมีหลังคาเลื่อนทรงสี่เหลี่ยมขนาดกว้าง 6 เมตร ยาว 20 เมตร สูง 3.5 เมตร ติดตั้งกล้องโทรทรรศน์ขนาด 14 นิ้ว จำนวน 2 ตัว กล้องโทรทรรศน์ขนาด 6 นิ้ว จำนวน 2 ตัว และกล้องดูดวงอาทิตย์อีก 1 ตัว โดยควบคุมการปิด-เปิด หลังคาเลื่อนด้วยระบบมอเตอร์ไฟฟ้า
พื้นที่การเรียนรู้ภายนอกอาคาร
กระรอกบินเล็ก

กระรอกบินเล็ก หรือ กระรอกบินหางลูกศร  เป็นกระรอกบินขนาดเล็กสกุลหนึ่ง ใช้ชื่อสกุลว่า " Hylopetes" (/ไฮ-โล-เพ-เตส/) พบในทวีปเอเชียในแถบภูมิภาคเอเชียใต้และเอเชียตะวันออกเฉียงใต้
การจำแนก.
จำแนกออกได้เป็น 10 ชนิด (บางข้อมูลจำแนกออกเป็น 9 ชนิด)
หว่านเอี๋ยนเฉิงหลิน

หว่านเอี๋ยนเฉิงหลิน (完顏承麟) เป็นจักรพรรดิจีนพระองค์สุดท้ายของราชวงศ์จิน ครองราชย์เมื่อวันที่ 9 กุมภาพันธ์ พ.ศ. 1777 พระองค์เป็นจักรพรรดิที่ครองราชย์สั้นที่สุดในประวัติศาสตร์จีน ไม่ถึง1วัน 
เป็นจอมพลภายใต้จักรพรรดิจินไอจง และยังเป็นลูกหลานของ พระบรมชนกเหอลีโปหรือจักรพรรดิเชินหวู่ เชิงชู ซึ่งเป็นพระบิดาของปฐมฮ่องเต้แห่งต้าจิน กล่าวคือพระองค์เป็นพระญาติของจักรพรรดิจินไอจง 
ในสถานการณ์บ้านเมืองซึ่งขณะนั้นติดพันการรบอยู่กับพวกมองโกล ที่รุกไล่ลงมาจากทางเหนือ ในคืนวันที่ 8 กุมภาพันธ์ พ.ศ. 1777 จักรพรรดิจินไอจงตัดสินใจหลบหนีออกจากเมืองหลวง หนีลงใต้ และได้มอบหมายให้แม่ทัพหว่านเอี๋ยนเฉิงหลิน รับหน้าที่เป็นจักรพรรดิเฝ้าเมืองหลวงเปี้ยนจิง(ไคฟง)ต่อไป
ในเช้าวันต่อมา ขณะที่มีพิธีราชาภิเษกเฉิงหลินขึ้นเป็นจักรพรรดิจินมั่ว ทัพจักรวรรดิมองโกลได้มาถึงกำแพงหน้าด่านของเมือง จินมั่วตี้ซึ่งเป็นจักรพรรดิแล้ว ได้พยายามเรียกกำลังเสริมเพื่อปกป้องพระราชวัง อันเป็นสัญลักษณ์ของอธิปไตยของเมือง แต่ไม่สำเร็จ แล้วถูกพวกมองโกลสังหารในทันที
ตาลซ่าน

ตาลซ่านหรือตาลพร้าว ชื่อวิทยาศาสตร์: "Schizaea dichotoma" เป็นพืชจำพวกเฟิน ลำต้นอยู่ใต้ดิน ส่วนใบโผล่เหนือพื้นดิน ใบประกอบแตกแขนงเป็นคู่ ผิวใบเรียบ ใบออกใหม่จะม้วน สร้างสปอร์สีน้ำตาลที่ปลายใบ ใช้เป็นไม้ประดับ
บีทูบี

บีทูบี (อักษรโรมัน: BtoB; "BEE--bee"; เกาหลี: ; มาจากคำว่า Born To Beat) เป็นวงดนตรีชายล้วนสัญชาติเกาหลีใต้ ก่อตั้งวงในปี 2555 ปัจจุบันมีสมาชิกทั้งหมด 6 คน ได้แก่ ซอ อึน-กวัง, อี มิน-ฮยอก, อี ชาง-ซอบ, อิม ฮยอน-ซิก, พีเนียล ชิน และยุก ซอง-แจ อีกหนึ่งคนคือ จอง อิล-ฮุน (ออกจากวงเมื่อวันที่ 1 มกราคม ค.ศ. 2021) โดยชื่อวงมาจากคำว่า Born To Beat ซึ่งมีความหมายว่า เกิดมาเพื่อจังหวะของเสียงดนตรี อยู่ภายใต้สังกัดค่าย Cube Entertainment
บีทูบี มีชื่อแฟนคลับอย่างเป็นทางการว่า Melody 
เมื่อวันที่ 1 มกราคม ค.ศ. 2021 Cube Entertainment ได้ประกาศว่า "อิลฮุน" ได้ประกาศลาออกจากวงและยุติสัญญากับต้นสังกัด
สมาชิก.
<templatestyles src="Col-begin/styles.css"/>
อำพัน หิรัญโชติ

ร้อยตรี อำพัน หิรัญโชติ (14 ตุลาคม พ.ศ. 2462 – 11 มกราคม พ.ศ. 2543) อดีตรัฐมนตรีช่วยว่าการกระทรวงสาธารณสุข ในรัฐบาลรัฐบาลเปรม ติณสูลานนท์ อดีตสมาชิกสภาผู้แทนราษฎรจังหวัดร้อยเอ็ด 4 สมัย อดีตนายกเทศมนตรีเมืองร้อยเอ็ด
ประวัติ.
อำพัน หิรัญโชติ เกิดเมื่อวันที่ 14 ตุลาคม พ.ศ. 2462 สมรสกับนางผ่องผิว หิรัญโชติ มีบุตรคือ ระวี หิรัญโชติ อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย และอดีต ส.ส.ร้อยเอ็ด
การทำงาน.
อำพัน หิรัญโชติ เป็นนักการเมืองท้องถิ่น เคยได้รับเลือกเป็นนายกเทศมนตรีเมืองร้อยเอ็ด ในปี พ.ศ. 2498 (2 สมัย) และได้รับเลือกตั้งอีกครั้งในปี พ.ศ. 2511 เป็นนายกเทศมนตรีเมืองร้อยเอ็ด สมัยที่ 3 ต่อมาในปี พ.ศ. 2512 ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด โดยไม่สังกัดพรรคการเมือง จากนั้นได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคชาติไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ได้รับเลือกตั้งในสังกัดพรรคเสรีธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งเป็นสมัยที่ 4 ในสังกัดพรรคชาติประชาธิปไตย
อำพัน หิรัญโชติ ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของพลเอก เปรม ติณสูลานนท์ เมื่อปี พ.ศ. 2524
อำพัน วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
ถึงแก่อนิจกรรม.
อำพัน หิรัญโชติ ถึงแก่อนิจกรรมเมื่อวันที่ 11 มกราคม พ.ศ. 2543
สะพานก๊น

สะพานก๊น (ชื่อวิทยาศาสตร์: "Sambucus javanica") อยู่ในวงศ์ Caprifoliaceae เป็นไม้พุ่ม กิ่งก้านขนาดเล็ก ดอกช่อ ดอกย่อยสีขาว พบตามธรรมชาติในภูฏาน พม่า กัมพูชา จีน (ยกเว้นทางเหนือ) อินเดีย อินโดนีเซีย ญี่ปุ่น ลาว มาเลเซีย (รัฐซาบะฮ์) ฟิลิปปินส์ ภาคใต้ของไทย และเวียดนาม ใบและก้านขยี้ให้คนไข้ดม แก้ชัก ต้นต้มน้ำอาบแก้ผดผื่น ผลกินเป็นยาระบาย ช่วยให้ถ่ายท้อง ชาวโอรังอัซลีในรัฐเปรัก ประเทศมาเลเซีย นำใบบดกับน้ำใช้ทาแก้อาการอักเสบ
ฮิตแมน (ภาพยนตร์ พ.ศ. 2550)

ฮิตแมน  เป็นภาพยนตร์แอกชั่นที่ออกฉายในปี ค.ศ. 2007 กำกับโดยซาเวียร์ เจนส์ โดยมีต้นฉบับมาจากวิดีโอเกมซีรีส์ "ฮิตแมน" เป็นเรื่องราวของเอเจนต์ 47 นักฆ่ามืออาชีพที่ถูกเลี้ยงมาตั้งแต่แรกเกิดโดยกลุ่มที่เรียกว่า "The Organization" และพบว่าตัวเองตกอยู่ในแผนสมรู้ร่วมคิดทางการเมือง ทำให้เขาถูกไล่ล่าทั้งจากตำรวจสากลและทหารรัสเซีย นำแสดงโดยทิโมธี โอลิแฟนท์และดูเกรย์ สก็อตต์ ออกฉายในวันที่ 21 พฤศจิกายน ค.ศ. 2007
ภาพยนตร์เรื่องนี้ถูกสร้างใหม่ (remake) ในปี ค.ศ. 2015 ในชื่อ "ฮิทแมน สายลับ 47" (Hitman: Agent 47) โดยรูเพิร์ต เฟรนด์รับบทเป็นเอเจนต์ 47 ซึ่งโดนวิจาร์พอสมควร
แคล้ว นรปติ

แคล้ว นรปติ (1 กันยายน พ.ศ. 2460 – 8 เมษายน พ.ศ. 2549) อดีตสมาชิกสภาผู้แทนราษฎรจังหวัดขอนแก่น 8 สมัย อดีตสมาชิกวุฒิสภาจังหวัดขอนแก่น อดีตเลขาธิการพรรคเศรษฐกร และอดีตหัวหน้าพรรคแนวร่วมสังคมนิยม
ประวัติ.
แคล้ว เกิดเมื่อวันที่ 1 กันยายน พ.ศ. 2460 ณ ตำบลในเมือง อำเภอเมืองชัยภูมิ จังหวัดชัยภูมิ เป็นบุตรของนายแก้ว และ นางตุ้ม นรปติ สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยวิชาธรรมศาสตร์และการเมือง รวมถึงได้รับปริญญาดุษฎีบัณฑิตกิตติมศักดิ์ สาขารัฐศาสตร์ จาก มหาวิทยาลัยรามคำแหง
งานการเมือง.
อดีตเคยเป็นทนายความ แคล้วเข้าสู่วงการการเมือง ด้วยการเป็นสมาชิกสภาเทศบาลเมืองขอนแก่น และได้รับเลือกตั้งเป็นสมาชิกสภาจังหวัดขอนแก่นในปี พ.ศ. 2492 ตามลำดับ ก่อนที่จะได้รับเลือกตั้งเป็นครั้งแรกใน พ.ศ. 2495 และได้รับเลือกเรื่อยมารวม 8 ครั้ง
ต่อมา ใน พ.ศ. 2543 แคล้วได้รับเลือกตั้งให้เป็นสมาชิกวุฒิสภาจังหวัดขอนแก่น
สมาชิกสภาผู้แทนราษฎร.
แคล้ว นรปติ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
สมาชิกวุฒิสภา.
แคล้ว นรปติ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ถึงแก่อนิจกรรม.
แคล้ว ถึงแก่อนิจกรรม ด้วยโรคชรา เมื่อวันที่ 8 เมษายน พ.ศ. 2549 สิริอายุรวม 88 ปี มีพิธีพระราชทานเพลิงศพเมื่อวันที่ 12 เมษายน พ.ศ. 2549 ณ วัดหนองแวง อำเภอเมืองขอนแก่น จังหวัดขอนแก่น
ก็อดซิลลา สงครามโค่นจอมอสูร

ก็อดซิลลา สงครามโค่นจอมอสูร หรือเรียกอีกชื่อหนึ่งว่า ก็อตซิลลา อเก็นท์ส เมก้าก็อตซิลลา ,ก็อตซิลลา × เมก้าก็อตซิลลา  เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ และเขียนบทโดย ทาคาฮิเดะ โมะริชิ และโชวโกะ โทมิยามะ ผลิตโดยบริษัท โตโฮ และเป็นภาพยนตร์ที่ต่อจากเรื่องก็อดซิลลา, มอสรา และคิงส์กิโดรา สงครามจอมอสูร โดยออกฉายทางโรงภาพยนตร์ทั่วญี่ปุ่นในวันที่ 15 ธันวาคม พ.ศ. 2545
พินิจ จันทร์สมบูรณ์

พินิจ จันทร์สมบูรณ์ (9 พฤศจิกายน พ.ศ. 2498 – 3 พฤษภาคม พ.ศ. 2557) อดีตสมาชิกสภาผู้แทนราษฎรจังหวัดกาญจนบุรี 3 สมัย และอดีตสมาชิกสภาผู้แทนราษฎร แบบบัญชีรายชื่อ
ประวัติ.
พินิจ เกิดเมื่อวันที่ 9 พฤศจิกายน พ.ศ. 2498 เป็นบุตรของนายประยูร กับนางเล็ก จันทร์สมบูรณ์ สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง สมรสกับนางนิภา จันทร์สมบูรณ์ มีบุตร-ธิดา รวม 3 คน
พินิจ เสียชีวิตด้วยโรคมะเร็งกระเพาะอาหาร เมื่อวันที่ 3 พฤษภาคม พ.ศ. 2557 สิริอายุรวม 58 ปี
งานการเมือง.
พินิจ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคพลังธรรม และได้รับติดต่อกัน รวม 3 ครั้ง 
พินิจ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 65 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาพลเอกธรรมรักษ์ อิศรางกูร ณ อยุธยา ลาออก พินิจจึงได้รับเลื่อนขึ้นมาเป็นแทน
สมาชิกสภาผู้แทนราษฎร.
พินิจ จันทร์สมบูรณ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ